[pic] | COMISIA COMUNITĂŢILOR EUROPENE |

Bruxelles, 15.9.2008

COM(2008) 556 final

PROIECT PRELIMINAR DE BUGET RECTIFICATIV NR. 7 LA BUGETUL GENERAL 2008

SITUAȚIA CHELTUIELILOR PE SECȚIUNI Secțiunea III - Comisia

(prezentat de Comisie)

PROIECT PRELIMINAR DE BUGET RECTIFICATIV NR. 7 LA BUGETUL GENERAL 2008

SITUAȚIA CHELTUIELILOR PE SECȚIUNI Secțiunea III - Comisia

Având în vedere:

- Tratatul de instituire a Comunității Europene, în special articolul 272,

- Tratatul de instituire a Comunității Europene a Energiei Atomice, în special articolul 177;

- Regulamentul (CE, Euratom) nr. 1605/2002 al Consiliului din 25 iunie 2002 privind regulamentul financiar aplicabil bugetului general al Comunităților Europene[1], astfel cum a fost modificat prin Regulamentul (CE) nr. 1525/2007 al Consiliului[2], în special articolul 37,

Comisia Europeană prezintă autorității bugetare proiectul preliminar de buget rectificativ nr. 7 la bugetul 2008.

CUPRINS

1. Introducere 4

2. Mobilizarea Fondului de Solidaritate al Uniunii Europene 4

2.1. Franța: Uraganul „Dean” august 2007 4

2.2. Finanțare 6

TABEL RECAPITULATIV PE RUBRICILE CADRULUI FINANCIAR 7

MODIFICĂRI LA SITUAȚIA CHELTUIELILOR PE SECȚIUNI

Modificările la situația cheltuielilor pe secțiuni sunt trimise separat prin intermediul sistemului SEI-BUD. Cu titlu informativ, se atașează ca anexă la buget o versiune în limba engleză a modificărilor la situația pe secțiuni a cheltuielilor.

1. INTRODUCERE

Proiectul preliminar de buget rectificativ (PPBR) nr. 7 pentru anul 2008 cuprinde următoarele elemente:

- mobilizarea unei sume de 12,78 milioane EUR în credite de angajament și de plată din Fondul de Solidaritate al UE, datorită efectelor uraganului „Dean” care a afectat Martinica și Guadelupa în august 2007;

- o reducere corespunzătoare a creditelor de plată în valoare de 12,78 milioane EUR de la linia 13 04 02 Fondul de Coeziune.

2. MOBILIZAREA FONDULUI DE SOLIDARITATE AL UNIUNII EUROPENE

2.1. Franța: Uraganul „Dean” august 2007

În luna august 2007 departamentele franceze de peste mări Martinica și Guadelupa, două insule învecinate ale Antilelor Franceze au fost afectate de uraganul „Dean”, care a provocat daune majore infrastructurilor și diverselor sectoare ale economiei. Franța a prezentat o cerere de finanțare din Fondul de solidaritate al Uniunii Europene ca urmare a daunelor majore și a efectelor grave provocate de furtuna respectivă.

Serviciile Comisiei au efectuat o analiză detaliată a cererii în conformitate cu Regulamentul (CE) nr. 2012/2002 al Consiliului[3], în special articolele 2, 3 și 4. Cele mai importante elemente ale evaluărilor sunt rezumate după cum urmează:

1. Cererea a fost prezentată Comisiei la 26 octombrie 2007, în termenul de 10 săptămâni de la înregistrarea primelor daune la 17 august 2007. Comisia a primit informații suplimentare de la autoritățile franceze la data de 8 ianuarie 2008.

2. Catastrofa este de origine naturală. Autoritățile franceze au estimat daunele directe totale la 511,2 milioane EUR. Această sumă reprezintă 0,03% din VNB al Franței și 16% din pragul normal aplicabil Franței pentru mobilizarea Fondului de Solidaritate de 3,267 miliarde EUR (adică 3 miliarde EUR la prețurile din 2002). Totalul daunelor directe reprezintă baza de calcul a valorii asistenței financiare. Asistența financiară poate fi utilizată exclusiv pentru acțiunile urgente de primă necesitate, astfel cum sunt definite la articolul 3 din regulament.

3. Deoarece daunele totale sunt inferioare pragului normal de intervenție, cererea se bazează pe așa-numitul criteriu al „catastrofei regionale ieșite din comun”, prevăzut la articolul 2 alineatul (2) ultimul paragraf din Regulamentul (CE) nr. 2012/2002, care stabilește condițiile care permit mobilizarea Fondului de Solidaritate „în circumstanțe excepționale”. Conform acestui criteriu, o regiune care a fost lovită de o catastrofă ieșită din comun, în principal naturală, care a afectat majoritatea populației și a avut repercusiuni grave și durabile asupra condițiilor de viață și a stabilității economice, poate beneficia în mod excepțional de o intervenție a Fondului. Regulamentul prevede acordarea unei atenții speciale regiunilor îndepărtate sau izolate, precum regiunile insulare și ultraperiferice definite la articolul 299 alineatul (2) din tratat. Martinica și Guadelupa intră în ultima categorie.

4. După cum este stipulat în raportul anual privind Fondul de Solidaritate 2002-2003[4], Comisia consideră că trebuie să se facă distincția între evenimente regionale grave și evenimente cu caracter pur local, astfel încât criteriile specifice care definesc catastrofele naturale regionale să aibă sens în contextul național. În conformitate cu principiul subsidiarității, evenimentele locale țin de responsabilitatea autorităților naționale, cele regionale putând beneficia de un ajutor de la Fondul de Solidaritate.

5. Autoritățile franceze își justifică cererea prin situația specială a insulelor Martinica și Guadelupa ca regiuni ultraperiferice ale Uniunii. Elementele prezentate arată că, din cauza izolării insulelor și a situației socio-economice deja critice a acestora înaintea uraganului, impactul și repercusiunile durabile ale daunelor cauzate de uragan sunt mult mai grave decât în alte circumstanțe.

6. Cererea se referă la integralitatea insulei Martinica (34 de municipalități cu un total de 381 000 de locuitori) și la partea cea mai grav afectată a insulei Guadelupa (23 de municipalități cu un total de 298 000 de locuitori, reprezentând două treimi din populația totală a Guadelupei). Pentru aceste 57 de municipalități s-a declarat stare de urgență, iar uraganul a afectat, la grade diferite, totalitatea populației acelor zone, adică aproximativ 680 000 de persoane.

7. Autoritățile franceze au raportat daune majore în sectorul agricultură și pescuit, care se ridică la aproximativ 186 de milioane EUR printre care, în special, distrugerea aproape completă a sectorului banane, care este cel mai important sector economic al insulei. S-au semnalat și alte daune în valoare de aproximativ 178 de milioane EUR privind infrastructura și clădirile publice, precum și daune asupra caselor și întreprinderilor de aproximativ 110 milioane EUR.

8. Dovezile prezentate de autoritățile franceze pentru a demonstra repercusiunile grave și durabile asupra condițiilor de viață și a stabilității economice a regiunii se bazează, în principal, pe efectele estimate pe termen lung asupra a două sectoare cheie de care depinde o bună parte din populația activă: distrugerea aproape completă a industriei bananiere (cultivare, transport, procesare) și consecințele asupra turismului. Aceste efecte se adaugă situației economice si de ocupare a forței de muncă precare, deja existente înainte de furtuna în cauză. Mai mult, numărul mare de case distruse aproape în întregime – 17 000, infrastructuri deteriorate (apă, electricitate, telefon) și dificultățile financiare ale municipalităților provocate de furtună, care au dus la reducerea serviciilor publice, precum și efectele inflaționiste ale furtunii sunt prezentate ca factori suplimentari ce agravează condițiile de viață în zonă.

9. Costul măsurilor de urgență de primă necesitate care sunt eligibile în conformitate cu articolul 3 alineatul (2) din Regulamentul (CE) nr. 2012/2002 a fost estimat de către autoritățile franceze la 119,9 milioane EUR și a fost defalcat pe tipuri de operațiuni.

10. Franța a indicat că intenționează să utilizeze finanțări oferite de POSEI și FEDR în scopuri care au legătură cu uraganul.

11. Autoritățile franceze au confirmat faptul că operațiunile eligibile vizate la punctul 9 de mai sus nu sunt acoperite de asigurări.

În concluzie, din motivele prezentate anterior, se propune acceptarea cererii formulate de Franța în ceea ce privește uraganul „Dean” clasificat drept o „catastrofă regională ieșită din comun”, precum și mobilizarea Fondului de Solidaritate.

2.2. Finanțare

Bugetul anual total de care dispune Fondul de Solidaritate este de 1 miliard EUR. În 2008, suma de 260 411 197 EUR a fost deja alocată pentru cereri anterioare, ceea ce înseamnă că suma de 739 588 803 EUR rămâne disponibilă.

Având în vedere că solidaritatea reprezintă principala justificare pentru crearea fondului, Comisia consideră că ajutorul provenit din acest fond ar trebui să fie progresiv. Conform practicii anterioare, acest lucru implică faptul că partea din daune care depășește pragul (0,6% din VNB sau 3 miliarde EUR la prețurile din 2002, reținându-se cea mai mică sumă) ar trebui să beneficieze de o intensitate mai mare a ajutorului față de daunele inferioare pragului. Rata aplicată în trecut pentru definirea afectării ajutoarelor pentru catastrofele majore este de 2,5% din daunele directe totale care nu depășesc pragul și 6% din cele care îl depășesc. Pentru catastrofele regionale ieșite din comun, rata este de 2,5% din daunele directe totale. Metodologia pentru calculul ajutorului din Fondul de Solidaritate a fost stabilită în raportul anual 2002-2003 privind Fondul de Solidaritate și aprobată de Consiliu și Parlamentul European.

Se propune aplicarea aceluiași procentaj în cazul de față și acordarea ajutoarelor după cum urmează:

(EUR) |

Daune directe | Prag | Suma bazată pe 2,5% | Suma bazată pe 6% | Suma totală a ajutorului propus |

Franța/Guadelupa și Martinica, uraganul Dean | 511 200 000 | 3 266 629 000 | 12 780 000 | 0 | 12 780 000 |

Total | 12 780 000 |

În urma vărsării compensației, un procent de cel puțin 25% din Fondul European de Solidaritate va rămâne disponibil pentru alocare în ultimul trimestru al anului, astfel cum se prevede la articolul 4 alineatul (2) din Regulamentul (CE) 2012/2002.

Având în vedere identificarea unor credite excedentare la linia 13 04 02 Fondul de coeziune, nu vor fi necesare noi credite de plată pentru finanțarea plăților din Fondul de Solidaritate al UE către Franța (Martinica/Guadelupa). O sumă de 12,78 milioane EUR va fi astfel transferată de la linia bugetară 13 04 02 la linia bugetară 13 06 01 pentru a acoperi cerințele de mobilizare a Fondului de Solidaritate al UE. Această redistribuire este posibilă deoarece plățile pentru Fondul de coeziune pe perioada 2007-2013 sunt, în mare măsură, legate de proiecte majore. Cu toate acestea, proiectele majore trebuie aprobate separat, prin decizii ulterioare ale Comisiei, înainte ca plățile intermediare să poată fi efectuate. Cum nu se prevede primirea și aprobarea a multe proiecte majore în acest an, nu se prevăd plăți intermediare semnificative în 2008.

TABEL RECAPITULATIV PE RUBRICILE CADRULUI FINANCIAR

Cadrul financiar Rubrică/subrubrică | Cadrul financiar 2008 | Buget 2008 (inclusiv BR 1-4/2008 și PPBR 5-6/2008) | PPBR 7/2008 | Buget 2008 + BR 1-4/2008 și PPBR 5-7/2008 |

|CA |PA |CA |PA |CA |PA |CA |PA | | 1. Dezvoltare durabilă | | | | | | | | | | 1a. Competitivitate pentru creștere și locuri de muncă |10 386 000 000 | |11 086 000 000 |9 768 739 600 | | |11 086 000 000 |9 768 739 600 | |1b. Coeziune pentru creștere și locuri de muncă |47 267 000 000 | |47 255 948 720 |40 551 565 026 | |- 12 780 000 |47 255 948 720 |40 538 785 026 | | Total |57 653 000 000 | |58 341 948 720 |50 320 304 626 | |- 12 780 000 |58 341 948 720 |50 307 524 626 | | Marjă[5] | | |-188 948 720 | | | |-188 948 720 | | | 2. CONSERVAREA ȘI GESTIONAREA RESURSELOR NATURALE | | | | | | | | | | Din care cheltuieli de piață și plăți directe |46 217 000 000 | |41 400 082 042 |40 889 550 500 | | |41 400 082 042 |40 889 550 500 | | Total | 59 193 000 000 | |55 564 715 538 | 53 241 270 053 | | |55 564 715 538 | 53 241 270 053 | | Marjă | | |3 628 284 462 | | | |3 628 284 462 | | | 3. CETĂȚENIE, LIBERTATE, SECURITATE ȘI JUSTIȚIE | | | | | | | | | | 3a. Libertate, securitate și justiție |747 000 000 | |7 30 274 000 |533 196 000 | | |730 274 000 |533 196 000 | |3b. Cetățenie |615 000 000 | |875 254 197 |968 664 203 |12 780 000 |12 780 000 |888 034 197 |981 444 203 | | Total | 1 362 000 000 | |1 605 528 197 | 1 501 860 203 | 12 780 000 | 12 780 000 | 1 618 308 197 | 1 514 640 203 | | Marjă[6] | | |16 883 000 | | | |16 883 000 | | | 4. UE CA PARTENER MONDIAL[7] | 7 002 000 000 | | 7 311 218 000 | 8 112 728 400 | | | 7 311 218 000 | 8 112 728 400 | | Marjă | | | -70 000 000 | | | | -70 000 000 | | | 5. GESTIONARE[8] | 7 380 000 000 | |7 279 525 455 | 7 280 085 455 | | |7 279 525 455 | 7 280 085 455 | | Marjă | | | 177 474 545 | | | | 177 474 545 | | | 6. COMPENSARE |207 000 000 | |206 636 292 |206 636 292 | | |206 636 292 |206 636 292 | | Marjă | | | 363 708 | | | | 363 708 | | | Total |132 797 000 000 |129 681 000 000 | 130 309 572 202 | 120 662 885 029 |12 780 000 | 0 |130 322 352 202 | 120 662 885 029 | | Marjă | | | 3 564 056 995 | 9 560 670 956 | | | 3 564 056 995 | 9 573 450 956 | |

[1] JO L 248, 16.9.2002, p. 1.

[2] JO L 343, 27.12.2007, p. 9.

[3] Regulamentul (CE) nr. 2012/2002 al Consiliului din 11 noiembrie 2002 de instituire a Fondului de Solidaritate al Uniunii Europene, JO L 311, 14.11.2002, p. 3.

[4] Raportul anual 2002-2003 și Raportul privind experiența acumulată la un an de la aplicarea noului instrument, COM(2004) 397 final din 26.5.2004

[5] Fondul european pentru adaptare la globalizare (FEG) nu este inclus în calculul marjei de la rubrica 1a. Instrumentul de flexibilitate a fost mobilizat pentru o sumă de 200 de milioane EUR.

[6] Valoarea Fondului de Solidaritate al Uniunii Europene (FSUE) este înscrisă prin adăugare la rubricile relevante, astfel cum este prevăzut în AII din 17 mai 2006 (JO C 139, 14.6.2006).

[7] Marja pentru 2008 prevăzută la rubrica 4 nu ia în considerare creditele referitoare la Rezerva pentru ajutoare de urgență. Instrumentul de flexibilitate a fost mobilizat pentru o sumă de 70 milioane EUR.

[8] Pentru calcularea marjei sub plafonul de la rubrica 5, se ia în considerare nota de subsol (1) din cadrul financiar 2007-2013 pentru o sumă de 77 de milioane EUR pentru contribuțiile personalului la sistemul de pensii.